SAMART เซ็น MOU “สตม.” นำร่องพัฒนาระบบคัดกรองทางอิเล็กทรอนิกส์ยาว 3 ปี
SAMART เซ็น MOU “สตม.” นำร่องพัฒนาระบบคัดกรองทางอิเล็กทรอนิกส์ยาว 3 ปี
24 ต.ค. 2561

บริษัท สามารถคอร์ปอเรชั่น จำกัด (มหาชน) หรือ SAMART เปิดเผยว่า บริษัทฯ ได้ลงนามในบันทึกข้อตกลงความร่วมมือการนำร่องการดำเนินการพัฒนาคุณภาพการให้บริการโครงการคัดกรอง และตรวจสอบเอกสารล่วงหน้าทางอิเล็กทรอนิกส์สำหรับผู้ยื่นขอรับการตรวจลงตรา E-VISA ON ARRIVAL (E-VOA) กับสำนักงานตรวจคนเข้าเมือง
ทั้งนี้ บริษัทฯ จะเป็นผู้ดำเนินการในการ 4 รูปแบบ ดังนี้ 1) จัดหาระบบคัดกรองและตรวจสอบเอกสารล่วงหน้าทางอิเล็กทรอนิกส์ สำหรับผู้ยื่นขอรับการตรวจลงตรา E-VISA ON ARRIVAL (E-VOA) รวมถึงระบบชำระค่าธรรมเนียมออนไลน์ e-Payment ซึ่งจะเรียกรวมว่า “ระบบคอมพิวเตอร์”
2) บริหารจัดการระบบคอมพิวเตอร์ เพื่ออำนวยความสะดวกให้กับเจ้าหน้าที่ของสำนักงานตรวจคนเข้าเมือง และผู้เดินทางเข้ามาในประเทศ
3) จัดให้มีบุคลากรเพื่อประสานงาน ให้ข้อมูล และบริหารจัดการงานบริการ
4) จัดให้มีการฝึกอบรมแก่บุคลากรเพื่อเพิ่มความรู้และทักษะต่างๆ ที่เกี่ยวข้องกับการให้บริการ โดยมีระยะเวลาความร่วมมือ 3 ปี นับตั้งแต่วันที่ 1 ตุลาคม 2561 เป็นต้นไป และสามารถขยายเวลาออกไปได้อีก 3 ปี